Γενικές εκλογές 2023 στην Αργεντινή

Γενικές εκλογές διεξήχθησαν στην Αργεντινή στις 22 Οκτωβρίου 2023 για την εκλογή του προέδρου, του αντιπροέδρου, των μελών του Εθνικού Κογκρέσου, και των κυβερνητών των περισσότερων επαρχιών. Καθώς κανένας υποψήφιος πρόεδρος δεν κέρδισε πλειοψηφία στον πρώτο γύρο, διεξήχθη δεύτερος γύρος στις 19 Νοεμβρίου, στον οποίο ο βουλευτής του Μπουένος Άιρες Χαβιέρ Μιλέι νίκησε τον υπουργό Οικονομίας Σέρχιο Μάσα με διαφορά 11% των ψήφων, και έγινε πρόεδρος της Αργεντινής. Ο απερχόμενος πρόεδρος Αλμπέρτο Φερνάντες και η απερχόμενη αντιπρόεδρος και πρώην πρόεδρος Κριστίνα Φερνάντες δε Κίρχνερ, αν και αμφότεροι ήταν επιλέξιμοι για δεύτερη, συνεχόμενη θητεία, δεν έθεσαν υποψηφιότητα.

Προχωρώντας στον δεύτερο γύρο, ο Μάσα της κυβερνώσας κεντροαριστερής Ένωση για την Πατρίδα απροσδόκητα ήρθε πρώτος, συγκεντρώνοντας 36% των ψήφων, έναντι του Μιλέι της δεξιάς Η Ελευθερία Προχωρά, ο οποίος ήρθε δεύτερος με 30%. Η νίκη του Μάσα στον πρώτο γύρο θεωρήθηκε έκπληξη λόγω του σοβαρού πληθωρισμού που σημειώθηκε κατά τη διάρκεια της θητείας του ως υπουργού Οικονομίας, καθώς και της πρωτοπορίας του Μιλέι στις δημοσκοπήσεις μέχρι τότε. Στον δεύτερο γύρο ο Μιλέι νίκησε τον Μάσα με 56% των ψήφων, το υψηλότερο ποσοστό από την μετάβαση της Αργεντινής στη δημοκρατία. Ο Μιλέι έλαβε πάνω από 14 εκατομμύρια ψήφους, τον μεγαλύτερο αριθμό στην ιστορία της Αργεντινής. Σε μια αιφνιδιαστική ανατροπή του πρώτου γύρου, ο Μιλέι ξεπέρασε τις δημοσκοπήσεις, οι οποίες προέβλεπαν πολύ πιο κλειστή αναμέτρηση. Ο Μάσα παραδέχθηκε την ήττα του λίγο πριν δημοσιευθούν τα επίσημα αποτελέσματα. Ο Μιλέι ορκίστηκε στις 10 Δεκεμβρίου.

Οι παρατηρητές γενικά είδαν τη νίκη του Μιλέι περισσότερο ως ένδειξη δυσαρέσκειας με το status quo παρά ως υποστήριξη στις πολιτικές του, και η νίκη του παρομοιάστηκε με εκείνη του Ντόναλντ Τραμπ στις εκλογές του 2016 στις Ηνωμένες Πολιτείες και του Ζαΐρ Μπολσονάρου στις εκλογές του 2018 στη Βραζιλία. Ο Μιλέι εξέφρασε υποστήριξη και θαυμασμό και για τις δύο αυτές προσωπικότητες και στήριξε τον Τραμπ στις προεδρικές εκλογές στις Ηνωμένες Πολιτείες του 2024.

 Εκλογικό σύστημα 

Πρόεδρος
Η εκλογή του προέδρου διεξάγεται σύμφωνα με το σύστημα ballotage, μια τροποποιημένη έκδοση του συστήματος δύο γύρων. Ένας υποψήφιος μπορεί να κερδίσει την προεδρία σε έναν γύρο είτε κερδίζοντας πάνω από 45% των ψήφων είτε αν κερδίσει 40% των ψήφων και προηγείται κατά πάνω από 10 ποσοστιαίες μονάδες του υποψηφίου που ήρθε δεύτερος. Αν κανένας υποψήφιος δεν πληροί κάποιο από αυτά τα όρια, διεξάγεται δεύτερος γύρος μεταξύ των δύο πρώτων υποψηφίων. Η ψήφος είναι υποχρεωτική για τους πολίτες μεταξύ 18 και 70 ετών. Chamber of Deputies: Electoral system  IPU Το δικαίωμα ψήφου επεκτείνεται επίσης σε 16χρονους και 17χρονους, χωρίς όμως υποχρεωτική ψήφο.Voto de los Jóvenes de 16 y 17 años0  Camara Nacional Electoral Τόσο στις προκριματικές όσο και στους πρώτους και δεύτερους γύρους, οι κάλπες άνοιγαν στις 08:00 και έκλειναν στις 18:00 (UTC −3), με τα αποτελέσματα να αρχίζουν να εμφανίζονται γύρω στις 21:00.

Κογκρέσο
Βουλή των Αντιπροσώπων
Τα 257 μέλη της Βουλής των Αντιπροσώπων εκλέγονται με αναλογική εκπροσώπηση σε 24 πολυμελείς εκλογικές περιφέρειες βάσει των επαρχιών (συν την Πόλη του Μπουένος Άιρες). Οι έδρες κατανέμονται χρησιμοποιώντας τη μέθοδο d'Hondt με εκλογικό όριο 3%. Σε αυτές τις εκλογές, 130 από τις 257 έδρες ήταν προς ανανέωση για θητεία τεσσάρων ετών.

Γερουσία
Τα 72 μέλη της Γερουσίας εκλέγονται στις ίδιες 24 περιφέρειες, με τρεις έδρες σε καθεμία. Το κόμμα που λαμβάνει τις περισσότερες ψήφους σε κάθε περιφέρεια κερδίζει δύο έδρες, ενώ η τρίτη έδρα αποδίδεται στο δεύτερο κόμμα. Στις εκλογές του 2023 ανανεώθηκε το ένα τρίτο των γερουσιαστών, με οκτώ επαρχίες να εκλέγουν τρεις γερουσιαστές για θητεία 6 ετών: Μπουένος Άιρες, Φορμόσα, Χουχούι, Λα Ρίοχα, Μισιόνες, Σαν Χουάν, Σαν Λουίς και Σάντα Κρουζ.

 Αποτελέσματα 
 Πρόεδρος 
+Αποτελέσματα προεδρικών εκλογών της Αργεντινής του 2023...Υποψήφιοι πρόεδροικαι υποψήφιοι αντιπρόεδροιΣυνασπισμός1ος γύρος2ος γύρος Ψήφοι%Ψήφοι%  Σέρχιο ΜάσαΑγουστίν Ρόσι UP  36,78  44,35 Χαβιέρ ΜιλέιΒικτόρια Βιγιαρουέλ  LLA   29,99  55,65 Πατρίσια ΜπούλριχΛουίς Πέτρι JxC   23,81  Χουάν ΣιαρέτιΦλορένσιο Ραντάτσο  Hacemos por Nuestro País (HNP)   6,73 Μίριαμ Μπρέγκμαν Νικολάς δελ Κάνιο FIT   2,70 Έγκυρα ψηφοδέλτια   96,86  96,79 Άκυρα ψηφοδέλτια   1,63  1,67 Λευκά ψηφοδέλτια   1,50  1,55 Σύνολο   100  100 Αποχή  22,86  23,68 Εγγεγραμμένοι / συμμετοχή  77,14  76,32

 Βουλή των Αντιπροσώπων 
thumb
+Αποτελέσματα εκλογών Βουλής των Αντιπροσώπων της Αργεντινής του 2023. Κόμματα και συνασπισμοί  Ψήφοι % Έδρες Ένωση για την Πατρίδα (UP)37,8858 La Libertad Avanza (LLA)27,8835 Μαζί για την Αλλαγή (JxC)26,1231 	Hacemos por Nuestro País (HNP)  3,864 Αριστερό Μέτωπο των Εργατών (FIT-U)3,251 Μαζί, είμαστε το Ρίο Νέγρο0,250 Για το Σάντα Κρουζ0,231 Λοιπά κόμματα0,540 Έγκυρα ψηφοδέλτια 88,90 Άκυρα 0,80 Λευκά 9,54 Σύνολο  100 130 Εγγεγραμμένοι/συμμετοχή 77,01

 Γερουσία 

+Αποτελέσματα εκλογών Γερουσίας. Κόμματα και συνασπισμοί Ψήφοι % Έδρες Εκλέχθηκαν Σύνολο +/- Ένωση για την Πατρίδα (UP) 43,651335  La Libertad Avanza (LLA) 25,9377  Μαζί για την Αλλαγή (JxC) 25,61224  Αριστερό Μέτωπο των Εργατών (FIT-U) 3,7800  Για την Σάντα Κρουζ 0,4922  Λοιπά κόμματα 0,5203  Έγκυρα ψηφοδέλτια  87,88 Άκυρα  0,76 Λευκά  11,36 Σύνολο  100 24 72  Αποχές 21,71Εγγεγραμμένοι/συμμετοχή 78,29

Παραπομπές 

2023
2023
Αργεντινη